# Gouezeg

Gouezeg :
| Karreg an Tan. ||
| Anv gallek (ofisiel) | Gouézec |
| Bro istorel | Kernev |
| Melestradurezh ||
| Departamant | Penn-ar-Bed |
| Arondisamant | Kastellin |
| Kanton | Brieg |
| Kod kumun | 29062 |
| Kod post | 29190 |
| Maer Amzer gefridi | Cécile Nay 2020-2026 |
| Etrekumuniezh | Kumuniezh kumunioù Pleiben-Kastellin-Porzhe |
| Bro velestradurel | Bro Kornôg Kreiz-Breizh |
| Lec'hienn Web | http://www.region-de-pleyben.fr |
| Poblañsouriezh ||
| Poblañs | 1 104 ann. (2020) |
| Stankter | 36 ann./km² |
| Douaroniezh ||
| Daveennoù lec'hiañ | 48° 10′ 12″ Norzh 3° 58′ 15″ Kornôg / 48.17, -3.970833 |
| Uhelderioù | bihanañ 19 m — brasañ 270 m |
| Gorread | 30,94 km² |
| Gouezeg ||
| kemmañ |
Gouezeg a zo ur gumun eus Bro-Gerne e Kanton Brieg, e departamant Penn-ar-Bed, e kornôg Breizh. Lakaet e vez alies e bro Rouzik, met ur fazi eo : parrez Gouezeg a oa he giz dezhi hec'h-unan gwechall, Giz Gouezeg.

## Douaroniezh

* Karreg an Tan

### Ar Brezoneg er Skol

* 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

## Istor
### Dispac'h Gall

* Dekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant David, person ; nac'het e voe al le gant ar c'hure anvet Bozeg.
* Lazhet voe ar person David e miz Even 1795 gant ur bagad chouanted war o hent da veilh-boultr Pont-ar-Veuzenn, ar pezh zo deut da vezañ danvez ar pezh-c'hoari Ar Person touer savet gant Yeun ar Gow e 1960. Hervezañ, ar c'hure Bozeg a oa d'ar mare-se o vevañ en harlu e Bro-Spagn : s.o. ar "Skleridigez" e penn kentañ al levr.

### XX$^{vet}$ kantved
#### Brezel-bed kentañ

* Mervel a reas 113 gwaz eus ar gumun, eleze 4,84% eus he foblañs e 1911, abalamour d'ar brezel.

#### Eil brezel-bed

* Merval a reas eizh den ag ar gumun abalamour d'ar brezel.

## Monumantoù ha traoù heverk

* Monumant ar re varv, luc’hskeudennoù$^,$.

### Savadurioù relijiel katolik
#### Iliz katolik Sant Pêr

* Savet e oa an iliz e meur a wech ha da vareoù disheñvel. An nev a voe savet er XVI$^{vet}$ kantved, ar porched norzh e-kreiz ar XVII$^{vet}$ kantved, ar sakristi a weler ez eus bet skrivet outi a c'houlennas ar person Julien Gouezel lakaat sevel anezhi e 1724, ar c'hloc'hdi gant daou seurt garidoù hag ur gorzenn eizhkognek a voe adsavet e 1747, an izelvos su a voe savet e 1830-1832 hag ar c'heur e 1899.
* Ar werenn vras, anezhi oberenn ur stal-labour eus Kemper eus an trede kard eus ar XVI$^{vet}$ kantved, zo gouestlet da Basion ar C'hrist hag a zo peuzheñvel ouzh gwerennegoù Gwengad, Gwimilio, ar Merzher-Salaun, Kemeneven hag ar Roc'h-Morvan. Awenet e oant gant un engravadur gant Jost Negker, livour an impalaer Maksimilian Aostria.
* Mont a reer tre ar porzh-iliz dre un nor bras-divent eus 1754 zo kinklet gant peder delwenn e maen Kersanton, maen teñval a veze tennet eus mengleuzioù zo anezho war ribl ar richer Zaoulaz e Penn-ar_Bed, aes da gizellañ ha dre-se implijet ingal evit kizellañ e Breizh.

#### Chapel ar feunteunioù

* Ar chapel, bet perc'hennet gant abati sistercian Koat Malouen ha goude gant duged Breizh, a oa savet e dibenn ar XV$^{vet}$ kantved hag e deroù ar XVI$^{vet}$ kantved. Roet e voe hec'h anv dezhi diwar an teir feunteun a zo o redek en he c'hichen.
* Gwelet a reer, en diabarzh, er pavezadur ardamezioù Gwion Kelenneg, kambrelan dug breizh, hag e wreg Janed Rostrenen (dimezet e 1450), ur murlivadur a daolenn skourjezadenn ar C'hrist, bet graet en hanterenn gentañ ar XVIIvet kantved, koulz hag un dribunell eus 1671. Gwelet a reer ivez tammoù bras eus gwerennoù-livet eus ar XVIvet kantved a oa gouestlet da Basion ar C'hrist ha da gurunidigezh ar Werc'hez Vari.
* Ar c'hloc'hdi , dezhañ un doenn volzek eizhkognek, zo sko ouzh un douribell-skalerioù. Savet e oa en-dro e dibenn ar XVII$^{vet}$ kantved hag e deroù an XVIII$^{vet}$ kantved.

## Tud
### Tud bet marvet eno

* 1966 : Yeun ar Gow, skrivagner brezhonek.

## Emdroadur ar boblañs abaoe 1962

Niver a annezidi

## Rimadelloù

Tud Gouezeg zo tud droch : Ouzh ur c'harrdi reont ul loch Hag ouzh un ibil reont ur broch. E Skeud Tour Bras Sant Jermen, 1978/228

## Liammoù diavaez

a vo kavet e Wikimedia Commons.
* (br) Gouezeg war lec'hienn Geobreizh
* Bretagne sacrée
* Kartenn Gouezeg eus Cassini war lec'hienn GenCom
* Gouezeg war GenCom
* Kroazioù ha kalvarioù Gouezeg
* ar Glad war lec'hienn Ministrerezh ar Sevenadur
* Kumunioù nepell diouzh Gouezeg

## Dave ha notennoù

* ↑ Roadennoù ofisiel e lec'hienn an EBSSA
* ↑ Marsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 264, Kemper, Nouvelles Éditions Bretonnes, 1936
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 44.
* ↑ Memorial Genweb
* ↑ Memorial Genweb
* ↑ Memorial Genweb
* ↑ Memorial Genweb